Judge Dredd (cinta)

:*Iste articlo ye sobre una cinta de cine de ciencia-ficción y d'acción estausunidense de 1995; ta atros usos, se veiga *'Judge Dredd***.

***Judge Dredd*** (títol orichinal en [[Idioma anglés|anglés]], en [[Idioma aragonés|aragonés]] ***Chuez Dredd***, estrenada en [[Aragón]] con o suyo títol traduciu enta lo [[Idioma castellano|castellano]] como ***Juez Dredd**'') ye una [[cinta]] de [[cine d'acción]] de [[cine de ciencia-ficción|ciencia ficción]] coproducida por o [[cine estausunidense]], lo [[cine neerlandés]] y lo [[cine britanico]], estrenada l'anyo [[1995]], dirichida por [[Danny Cannon]] seguntes un [[guión adaptau]] por [[William Wisher Jr.]] y [[Steven E. de Souza]] (basau en una historia de [[Michael De Luca]] y [[William Wisher, Jr.]] basada a la vegada en ''[[Judge Dredd (personache)|Judge Dredd]]'', un personache creyau por [[John Wagner]] y lo debuixant aragonés [[Carlos Ezquerra]] ta lo [[comic]] ''[[2000 AD (comic)|2000 AD]]''), con una [[banda sonora orichinal]] d'[[Alan Silvestri]], una [[dirección de fotografía]] d'[[Adrian Biddle]], una [[producción cinematografica]] de [[Charles Lippincott]] y [[Beau E. L. Marks]] ta las [[Productora cinematografica|productoras]] ''[[Hollywood Pictures]]'', ''[[Cinergi Pictures]]'' y ''[[Edward R. Pressman Film Corporation]]'' y un [[elenco]] d'o cual en fan parte [[Sylvester Stallone]], [[Armand Assante]], [[Diane Lane]], [[Rob Schneider]], [[Jürgen Prochnow]], [[Max von Sydow]], [[Joanna Miles]], [[Joan Chen]], [[Balthazar Getty]], [[Ian Dury]], [[Mitchell Ryan]], [[Bradley Lavelle]], [[Scott Wilson]], [[Christopher Adamson]], [[Ewen Bremner]] y [[Phil Smeeton]], entre d'atros [[actor]]s.

En o [[sieglo XXII]] en a [[Tierra]] s'ha establiu un gubierno de [[Chuez|chueces]] que combinan o papel de [[policía]], chuez, [[churau]] y [[verdugo]], y ''Dredd'' ye uno d'ixos chueces, estando amás o mas exitoso y afamau d'entre éls. Tanimientres, se troba acusau de l'[[asasinato]] d'un atro chuez, y las prebas basadas en l'[[Acido desoxirribonucleico|ADN]] l'incriminan. Lo que ni él ni la resta d'o mundo (menos tres u cuatre personas) saben ye que tien un [[chirmano]] enchedrau como él por incheniería chenetica y que comparte l'ADN con él. Se tracta de ''Rico'', que d'antes mas estió tamién chuez pero que pasó enla lo mundo d'a delincuencia y lo mesmo ''Dredd'' l'engarcholó. Agora ''Rico'' ha conseguiu fugar-se y ye preparando l'asasinato de toz os chueces ta substituyir.los por [[clon]]s d'él mesmo. ''Dredd'' ye ninviau a una garchola pero mientres o viache la suya nau ye atacada por atros delincuents y consigue liberar-se, y ye nomás que entonces que conoix qui ye lo suyo chirmano, contra qui ha de luitar ta salvar a civilización.

A cinta s'ambienta en l'anyo [[2139]] en ''Mega-City One'', una gran megaciudat que abraca alto u baixo toda la costa este d'os actuals [[Estaus Unius]], y las suyas escenas se filmoron en os ''[[Shepperton Studios]]'' en [[Shepperton]] ([[Surrey]]) y [[Londres]] en o [[Reino Uniu]], en [[Öræfi]] en [[Islandia]].

Ye una cinta que ha recibiu bels premios y nominacions, encara que garra d'éls no fa parte d'os premios cinematograficos mas conoixius u destacaus.

== Elenco ==


== Se veiga tamién ==
* [[Cine en 1995]].
* [[Cintas de 1995]].

== Referencias ==


== Vinclos externos ==

*  [https://www.imdb.com/title/tt0113492/ ''Judge Dredd''] en [[Internet Movie Database]].
*  [https://www.tcm.com/tcmdb/title/18811/enwp ''Judge Dredd''] en [[TCM Movie]].
*  [https://catalog.afi.com/Catalog/moviedetails/59933 ''Judge Dredd''] en l**American Film Institute Catalog* de l*'American Film Institute*.
*  [https://www.boxofficemojo.com/movies/?id=judgedredd.htm *Judge Dredd''] en Box Office Mojo.